**Univers necunoscut**

*Panait Gabriela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Univers necunoscut

În care univers ne-am întâlnit

Străini ca două stele pe un val

Ce -n pragul dimineții s-au topit

În două inimi arse de coral?

Pe care rază de lumină vie

Ți-ai aşternut iubirea însetată?

Azi arde în apus ca o făclie

Şi nu se stinge-n suflet niciodată!

Şi pielea ta ,sub stele ca de jar,

Mai se aprinde în umbra dimineții,

Parfumul timpului ucis în calendar

Îl simt purtat de răsuflarea vieții

Prin orice colț de lume sfâşiat

Ca o mătase a zării ,cenuşie,

Când nu mai pot iubi ca altădat

Si ploaia ne îngroapă-n amintire...

În fire aurii nisipul zboară,

Îți poartă urmele în calea vieții mele,

Iar liniştea în suflet se strecoară

Când iar te simt prin razele de stele.

În care univers ne-am întâlnit,

Nu aş mai şti acum să povestesc.

Am scris în versuri tot ce am trăit

Dar litererele-n vânt se risipesc.